Стен Марш
Стенли Марш (Stanley Marsh), наричан накратко Стен, е един от главните герои в американския анимационен сериал South Park, който се излъчва по телевизионния канал Comedy Central. Стен въплъщава в себе си средностатистическото американско момче от провинцията. Притежава бодър характер, общителен и отворен към заобикалящия го свят, със силно развити лидерски способности. Често се поддава на емоциите и чувставата си за сметка на здравия разум, което го въвлича в различни забавни и странни аванюри. Стенли е голям приятел с Кайл, а двамата мразят Картман, който се държи грубо и унизително с тях. Под шапката си, която сваля изключително рядко, Стенли е с черна права късо подстригана коса.

Стенли е роден в средностатическо американско семейство. Баща му Рандал „Радни“ Марш е местният геолог, а майката Шарън Марш работи на рецепцията в местната клиника. Има по-голяма сестра на име Шели, която често го бие, както и възрастен дядо (бащата на Ранди), който се приджижва с помощта на инвалидна количка и нарича внука си Били. В първия сезон на сериала той често изявява желание Стен да го убие. Друг от второстепенните герои в сериала – Джимбо – е негов чичо, който е доведен брат на баща му.

Стен е влюбен в съученичката си Уенди Тестабъргър и в първите сезони винаги повръща от притеснение, когато бива заговорен от нея. Страда от астма, която обаче се проявява твърде рядко. Притежава домашен любимец – куче на име Спарки, което е с хомосексуални наклонности. Фен е на отбора по американски футбол Денвър Бронкос, чийто фенове са и създателите на South Park. Стен, Кайл, Картман и Кени са големи фенове на канадските комедианти Теранс и Филип, чието шоу се състои най-вече от мръсни вицове и пръдни, а в пълнометражния филм „South Park: Bigger, Longer and Uncut“ актьорите стават причината майките на децата от Саут Парк да обявят война на Канада. Първообразът на героя на Стен е единият от авторите на сериала Трей Паркър, който го и озвучава. Образът на сестра на Стен Шели също е вдъхновен от сестрата на Трей Паркър в реалния живот.

Любими реплики 
 „Oh, my God! They killed Kenny!“ („О, Боже! Убиха Кени“)
 „This is pretty fucked up right here“
 „You know I've learned something today...“ („Днес научих нещо...“)

Анимационни герои